SUID-AFRIKAANSE RADIOLIGA NUUS SONDAG 26 FEBRUARIE 2017 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin die bulletin vanoggend met die nuus van 'n stil sleutel. 


Dit is met leedwese dat ons rapporteer dat die sleutel van Peter Lunow, ZR2PEL, 
Maandag stil geword het. Peter het vroeër hierdie maand sy 79ste verjaardag 
gevier. Die begrafnis vind Maandag 27 Februarie plaas. 


PEARS betuig hul innige meegevoel met Peter se familie en vriende. 

POUSE 

In die nuus vandag; 

SARL AMATEURRADIO EREGALLERY 

SARL HAMNET 40 M KOMPETISIE 

UITSLAE VAN DIE PEARS NASIONALE BHF EN UHF KOMPETISIE 2017 
HEF VOORTPLANTING VOORSPELLING 

en 

DAGBOEK VAN GEBEURE 

Bly ingeskakel vir meer inligting oor hierdie en ander interessante nuus items. 


** Die Suid-Afrikaanse Radioliga Digitale kompetisie sal plaasvind op Sondag 
26 Februarie van 13:00 tot 16:00 UTC met aktiwiteit op 80, 40 en 20 meter. Die 
doel van die kompetisie is om soveel kontakte as moontlik tussen radioamateurs 
in Suider-Afrika met behulp van PSK31 en RTD modes te maak. PSK31 word 
verkies aan die onderpunt van die gespesifiseerde frekwensies en RTD aan die 
bo punt. Neem asseblief kennis dat HSB moet ten alle tye gebruik word. Die 
uitruiling is 'n RST verslag en 'n opeenvolgende reeksnommer wat by 001 begin 
Sien die 2017 Blouboek vir al die inligting. 


** Die SARL se Amateurradio Eregallery eer individue wat blywende bydraes tot 
Amateurradio in Suider-Afrika gemaak het, en bewaar die geskiedenis daarvan. 


SARL-lede het verlede jaar nege aanvanklike lede verkies. Daar is besluit om 
hierdie jaar nog `n groep van tot tien lede toe te laat, waarna 'n maksimum van 
twee lede per jaar ingelaat sal word. 


Nominasies vir hierdie jaar sluit aan die einde van Februarie. Die Eregallery 
bladsy is deur die SARL se Tuisblad bereikbaar. Oor `n dosyn nominasies is 
reeds ontvang, en tien van hulle is reeds op die Web. 


'n Paar van amateurradio se groot geeste het dit nie in die eerste rondte gemaak 
nie, in sommige gevalle omdat hulle nie genomineer is nie. Kom ons maak seker 
dat die verdienstelikes almal ingesluit word, sodat hul bydraes vir die nageslag 
bewaar kan word. 


Met minder as 'n week voor die keerdatum is daar geen tyd om te mors nie. 
`n Nominasiesjabloon is op die SARL-Webwerf beskikbaar. Die nominasies wat 
reeds daar is, kan as `n voorbeeld vir nuwe nominasies dien. 


** Die Suid-Afrikaanse Radioliga Hamnet 40 m Gesimuleerde Noodkompetisie is 
op die lug volgende Sondagmiddag. Hierdie ESB-kompetisie is oop vir alle radio 
amateurs in Suid-Afrika, Namibië, Botswana, Zimbabwe, Swaziland, Mosam- 
biek, Lesotho, Marion-eiland en Suid-Afrikaanse Antarktika. Slegs kontakte 
met hierdie gebiede sal tel. Die kompetisie loop van 12:00 tot 14:00 UTC op 
Sondag 5 Maart 2017 en dit is `n foonkompetisie in die band gedeeltes 7 063 tot 
7 100 kHz en 7 130 tot 7 200 kHz. Jy kan deelneem as 'n enkele operateur stil 
staande mobiele stasie; `n enkele operateur draagbare stasie; `n Multi-operateur 
draagbare stasie of `n enkele operateur basisstasie. Kry die volledige reëls in the 
2017 Blouboek. 


** Die Kompetisie Komitee het, ses en twintig logstate en een kontrolelog vir die 
eerste been van die Nasionale Velddag ontvang. Die uitslae sal in HF Happenings 
743 in die komende week gepubliseer word asook in SARL-nuus volgende Sondag. 


** Die Maart 2017 uitgawe van Radio ZS sal beskikbaar wees vir aflaai vanaf 
Dinsdag 28 Februarie. In hierdie uitgawe kan jy uitvind hoe om die KANG keyer 
en `n dubbele bazooka antenna te bou. Die Oos-Rand-tak en die Sasolburg ARK 
deel hul Velddag naweek met lesers. Ons kyk hoe om nuwe radio amateurs in 
die stokperdjie te behou en Mike, ZS2FM, vertel ons meer oor die rede waarom 
die oorbrugging van die Atlantiese Oseaan nog steeds die grootste uitdaging op 
144 MH is. 


** Swak 'Tropo omstandighede het die analoog reikafstand tot 390 km beperk 
en ook die aantal kontakte wat gemaak is tydens die PEARS nasionale kom- 
petisie. ZS3JPY in Kleinzee en ZS5LEE in Durban het elk net een stasie gewerk, 
ZS3CVB in Port Nolloth en ZS4A in Bethlehem, onderskeidelik. Nieteenstaande 
is ten minste 25 logs landswyd ontvang wat al ses kategorieë van die kompetisie 
dek. Wat 'Tropo ontbreek het, het Meteor Verstrooiing voor opgemaak in die 
digitale kompetisie waar nuwe rekords bevestig is. Laas jaar het die algehele 
analoog wenner 82 075 punte behaal. Die huidige digitale algehele wenner het 
reeds die 100 000 merk verbygesteek vir die eerste keer in die geskiedenis van 


die PEARS kompetisie. PEARS is nou inderdaad `n nasionale BHF/UHF kom- 
petisie. 


Algehele Digitale Wenner: Pieter Jacobs V51PJ (Basis) - 101 4380 punte 1ste 
Naaswenner: Rickus De Lange ZS4A (Basis) - 19 250 punte 2de Naaswenner: 
Paul Smit ZS6NK (Basis) - 17 552 punte. 


Algehele Analoog Wenner: Kaap Radio Groep ZS1CRG (Klub) - 24 956 punte 
(bedien deur ZS1IDUP, ZS1HE, ZS1ABU, ZSIDWH) 1ste Naaswenner: Christo 
Greyling ZRGAUI (Veld) - 19 680 punte 2de Naaswenner: Rickus De Lange 
ZSAA (Basis) - 3 261 punte 


Langste Afstand op Digitaal: 50 MHz: Pieter Jacobs V31PJ en Paul Smit 
ZSONK - 1347 km 70 MHGZ: Pieter Jacobs V51PJ en Paul Smit ZSONK - 1847 
km 144 MHZ: Pieter Jacobs V51PJ en Rickus De Lange ZS4A - 1 138 km 


Wenner Beperkte Kategorie (Digitaal): Andre Botes ZS2ACOP (Basis) - 43 832 
punte 


Draagbare Kategorie: Wenner: Alex Gogos ZR2T (Draagbaar) - 4142 punte 
1ste Naaswenner: Andrew Gray ZS2G (Draagbaar) - 915 punte. 


Wenners van die Divisie FM Kategorie: Divisie 6: Max Bouckley ZS6MAX 
(Basis) - 490 punte 1ste Naaswenner: Kevin Suckling ZS6KGS (Basis) - 280 
punte Divisie 2: Dakota Watson ZU2DW (Veld) - 180 punte 1ste Naaswenner: 
Hugo Ras ZS2HR (Veld) - 120 punte. 


Divisie Analoog Wenners: Divisie 1: Kaap Radio Groep ZS1CRG (Veld) - 24 
956 punte Divisie 2: Al Akers ZS2U (Basis) - 1 574 punte Mike Higgs ZU?2MOO 
(Field) - 1710 punte Divisie 4: Rickus De Lange ZS4A (Basis) - 8 261 punte 
Divisie 6: Christo Greyling ZRGAUI (Veld) - 19 680 punte 


** Nou vir baken nuus. Luisteraars word herinner aan die Baken Werkswinkel 
wat gehou word by Nasionale Amateur Radio Sentrum op Saterdag 11 Maart 
2017 vanaf 08:30. Daar is `n klein toegangsfooi van R20 om uitgawes te dek. 
Inskrywings kan by Leon Uys, ZR6LU, via SMS of WhatsApp by 082 573 5580 
gemaak word. As jy nie kan bywoon nie, maar nog steeds n afskrif van die 
dokumente wil hê, kontak die organiseerders wat dit sal aanstuur. 


Dit is ook 'n verdere oproep vir enigiemand wat 'n baken bedryf erens in Suid- 
Afrika om Leon Uys ZR6LU te kontak met inligting oor jou baken. Hy is tans 
besig om 'n lys van bakens op te stel en sal die eerste resultate in Maart publiseer 
waarna die inligting op datum gehou sal word. 


** Hannes Coetzee, ZS6BZP, berig dat die verwagte sonaktiwiteitsvlak laag 
tot gematig gaan wees. Daar is `n paar sonvlekke sigbaar maar hulle is tans 
stabiel met bykans geen kans vir ernstige sonfakkels nie. Diegene wat hul eie 
frekwensie voorspellings wil doen, kan 'n verwagte effektiewe sonvlektelling van 
ongeveer 12 vir die week gebruik. Amateurs kan goeie openinge op die 15 tot 
30m bande verwag. Besoek gerus die webtuiste spaceweather.sansa.org.za, vir 
meer inligting. 


** Kom ons loer nou na gebeure vir die volgende paar weke: 


Vanmiddag die SARL Digitale Kompetisie 4 Maart die Kaapstad Amateur- 

radio Klub Groot Snuffelmark 5 Maart die SARL Hamnet 40 m Kompetisie 11 

Maart die Baken Werkswinkel by die NARS 11 12 Maart die SARL BHEF / 

UHF Kompetisie 11 12 Maart die RSGB Statebond Kompetisie 25 - 26 Maart 
die CO WPX ESB Kompetisie 


Om die bulletin mee af te sluit, 'n opsomming van ons hoofberig: 


Die SARL se Amateurradio Eregallery eer individue wat blywende bydraes tot 
A mateurradio in Suider-Afrika gemaak het, en bewaar die geskiedenis daarvan. 
Nominasies vir hierdie jaar sluit aan die einde van Februarie. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuusbrokkies van belang vir radio amateurs en kortgolfluisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 082 kHz laersyband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n Potgooi deur 
Dick, ZS6RO, is ook beskikbaar. `n Heruitsending vind op Maandae om 18:30 
plaaslike tyd op 4 685 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, redigeer deur Dennis Green, ZS4BS, en 
gelees. deUT uu vs de see RE ER REG ske ek Bee Ged Ged 


ie Afrikaanse nuusspan groet nou en wens jou 'n mooi week toe. 'Totsiens. 
Die Afrik D t jou * k toe. Tot 


/EX 


